b'\n_START_ARTICLE_\nHuanglong\n_START_PARAGRAPH_\nHuanglong on alue Sichuanin maakunnassa, Kiinassa. Se sijaitsee 150 kilometri\xc3\xa4 pohjoisluoteeseen maakunnan p\xc3\xa4\xc3\xa4kaupungista Chengdusta Minshanin vuoristossa. Huanglongin alue julistettiin UNESCOn maailmanperint\xc3\xb6kohteeksi vuonna 1992._NEWLINE_Huanglong tunnetaan erityisesti v\xc3\xa4rikk\xc3\xa4ist\xc3\xa4 lammikoistaan, jotka ovat muodostuneet kalsiittivarastoista, sek\xc3\xa4 monimuotoisesta mets\xc3\xa4n ekosysteemist\xc3\xa4, lumipeitteisist\xc3\xa4 huipuistaan, vesiputoksistaan ja kuumista l\xc3\xa4hteist\xc3\xa4\xc3\xa4n. Huanglongissa asuu my\xc3\xb6s monia uhanalaisia el\xc3\xa4imi\xc3\xa4, kuten isopanda ja lumiapina.'